双调・清江引野兴
作者：马致远
朝代：元

paragraphs: 樵夫觉来山月底，钓叟来寻觅。
你把柴斧抛，我把鱼船弃。
寻取个稳便处闲坐地。
绿蓑衣紫罗袍谁是主，两件儿都无济。
便作钓鱼人，也在风波里。
则不如寻个稳便处闲坐地。
山禽晓来窗外啼，唤起山翁睡。
恰道不如归，又叫行不得。
则不如寻个稳便处闲坐地。
天之美禄谁不喜？偏则说刘伶醉，毕卓缚瓮边，李白沉江底。
则不如寻个稳便处闲坐地。
楚霸王火烧了秦宫室，盖世英雄气。
阴陵迷路时，船渡乌江际。
则不如寻个隐便个闲坐地。
林泉隐居谁到此？有客清风至。
会作山中相，不管人间事。
争甚么半张名利纸！西村日长人事少，一个新蝉噪。
恰待葵花开，又早蜂儿闹，高枕上梦随蝶去了东篱本是风月主，晚节园林趣。
一枕葫芦架，几行垂杨树，是搭儿快活闲住处。